โรงเรียนกันทรารมณ์

โรงเรียนกันทรารมณ์ (ก.ร.) เป็นโรงเรียนมัธยมศึกษาขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ได้รับการประกาศจัดตั้ง เป็นโรงเรียนจากกระทรวงศึกษาธิการ เมื่อวันที่ 17 พฤษภาคม พ.ศ. 2499 มีนายสูรย์ สุภาพ เป็นผู้รักษาการ และต่อมากรมสามัญศึกษาได้แต่งตั้ง นายสิงคำ สมหอม ให้ดำรงตำแหน่งครูใหญ่ ซึ่งเป็น ครูใหญ่คนแรกของโรงเรียนกันทรารมณ์

โรงเรียนกันทรารมณ์ เป็นโรงเรียนประจำอำเภอกันทรารมย์ แต่ใช้ตัวการันต์แตกต่างกัน คือ ณ และ ย

 ข้อมูลทั่วไป 
ตราประจำโรงเรียน:
 สีประจำโรงเรียน: เขียว-เหลือง
 ปรัชญาของโรงเรียน: วิริเยน ทุกขมจเจติ (คนจักล่วงทุกข์ได้ เพราะความเพียร)
 คำขวัญของโรงเรียน: ศิษย์ ก.ร. ต้องเก่งเรียน ไม่เกเร และรักการกีฬา

อาณาเขต
ทิศเหนือติดกับถนนประชารังสฤษดิ์ ซึ่งติดกับสถานีตำรวจภูธร โรงเรียนอนุบาลกันทรารมย์ และ ไปรษณีย์ 
ทิศใต้ ติดกับถนนราษฏร์บูรณะ ซึ่งติดวัดกันทรารมย์ 
ทิศตะวันตก ติดกับโรงพยาบาลกันทรารมย์ 
ทิศตะวันออก ติดกับถนนพิชิตรังสรรค์

 ประวัติโรงเรียน
โรงเรียนกันทรารมณ์ เป็นโรงเรียนสหศึกษา เดิมสังกัดกองการมัธยมศึกษา กรมสามัญศึกษากระทรวงศึกษาธิการ มีพื้นที่ 35 ไร่ 1 งาน 83 ตารางวา ตั้งอยู่เลขที่ 1 ถนนประชารังสฤษดิ์ หมู่ 5 ตำบล ดูน อำเภอกันทรารมย์ จังหวัดศรีสะเกษ เขตเทศบาลตำบลกันทรารมย์
โรงเรียนกันทรารมณ์ ได้รับการประกาศจัดตั้งจากกระทรวงศึกษาธิการ เป็นโรงเรียนมัธยมประจำอำเภอกันทรารมย์ เมื่อ พ.ศ. 2499 เริ่มเปิดทำการสอนเมื่อวันที่ 17 พฤษภาคม 2499 โดยมี นายสูรย์ สุภาพเป็นผู้ดูแล ต่อมากระทรวงศึกษาธิการ ได้แต่งตั้ง นายสิงคำ สมหอม ให้ดำรงตำแหน่ง ครูใหญ่คนแรก 
เมื่อวันที่ 7 กรกฎาคม 2546 โรงเรียนได้เปลี่ยนมาสังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาศรีสะเกษ เขต 1 เขตการศึกษา 5 กระทรวงศึกษาธิการ 
และปัจจุบันโรงเรียนได้เปลี่ยนมาสังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษามัธยมศึกษา เขต 28 (ศรีสะเกษ - ยโสธร)
จากอดีต ถึงปัจจุบัน โรงเรียนกันทรารมณ์ มีผู้บริหารทั้งสิ้น 13 คน ผู้บริหารคนปัจจุบัน คือ ดร.เดชชัย  ดวงแสง

 ทำเนียบผู้บริหารโรงเรียน 
 ลำดับ รายนามผู้บริหารโรงเรียน ระยะเวลาดำรงตำแหน่งตำแหน่ง1นายสิงคำ   สมหอมพ.ศ. 2499 - 2510  ครูใหญ่2นายชูเกียรติ   ลิขสิทธิ์ พ.ศ. 2510 - 2520อาจารย์ใหญ์3นายณรงค์   ไชยกาลพ.ศ. 2520 - 2521ผู้อำนวยการ4นายกฤษณะ   ไก่แก้วพ.ศ. 2521 - 2523ผู้อำนวยการ5นายเกษม   คำทวี พ.ศ. 2523 - 2524ผู้อำนวยการ6นายวิรัตน์   ศิริบูรณ์  พ.ศ. 2524 - 2527ผู้อำนวยการ7นายชาญณรงค์   อินทรีย์พ.ศ. 2527 - 2529 ผู้อำนวยการ8นายเพ็ง   แสนโสมพ.ศ. 2529 - 2535ผู้อำนวยการ9นายวิชัย   ศิริบูรณ์พ.ศ. 2535 - 2541ผู้อำนวยการ10นายพิชัย   พิทยาธรพิทักษ์ พ.ศ. 2541 - 2542ผู้อำนวยการ11นายเพ็ง   แสนโสมพ.ศ. 2542 - 2545ผู้อำนวยการ12นายฤทธา   นันทพันธ์พ.ศ. 2545 - 2554ผู้อำนวยการ13นายเดชชัย ดวงแสงพ.ศ. 2554 - 2560ผู้อำนวยการ

 อ้างอิง 

 แหล่งข้อมูลอื่น 
 โรงเรียนกันทรารมณ์ 
 สำนักงานเขตพื้นที่การศึกษาศรีสะเกษเขต 1


หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนในจังหวัดศรีสะเกษ
หมวดหมู่:โรงเรียนมัธยมศึกษาประจำอำเภอในจังหวัดศรีสะเกษ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาศรีสะเกษ ยโสธร
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนที่ก่อตั้งในปี พ.ศ. 2499
หมวดหมู่:อำเภอกันทรารมย์